تورکیه اقتصادیاتی‌نین لوکوموتیو سئکتورو اولان و 2021-جی ایلی صادراتدا لیدر اولا‌راق باغلایا‌راق آردیجیل 16-جی شامپیون‌لوغونو اعلان ائدن آتومبیل صنایع سینده اؤتن ایل 29،3 میلیارد دو‌لارلیق خاریجی ساتیش رئاللاشیب.
اولوداغ آتومبیل صنایعسی صادراتچیلار بیرلیگیندن وئریلن آچیقلامایا گؤره، 2021-جی ایلده آتومبیل صنایع‌سی‌نین صادراتی 2020-جی ایل ایله موقاییسه‌ده 15 فایز آرتا‌راق 29 میلیارد 342 میلیون 794 مین دو‌لارا چاتیب.
تورکیه-‌نین صادراتنیدا یئنه بیرینجی یئرده اولان آتومبیل صنایعسی بونونلا دا 16 ایلدیر صادراتیندا شامپیون سئکتورا چئوریلیب.
سئکتورون دسامبر آیی صادراتی اوولکی ایلین عینی دؤورو ایله موقاییسه‌ده 6 فایز آرتا‌راق تخمینن 3 میلیارد دو‌لارا چاتیب، بونونلا دا سئکتور تاریخینده آیلیق اولا‌راق ان یوکسک ایکینجی صادراتی رئاللاشدیریب.
اؤلکه اساسیندا آلمانیا 2021-جی ایلده ان بؤیوک صادرات بازارینی تشکیل ائدیب.
اؤتن ایل آلمانیایا صادرات اوولکی ایل ایله موقاییسه‌ده 17 فایز آرتا‌راق 4 میلیارد 168 میلیون دو‌لارا چاتیب.
کئچن ایل دیگر بؤیوک بازارلاردان فرانسا-یا 14، اینگیلتره-‌یه 39، ایتالیایا و ایسپانیا-یا 15، لهستانا 21، امریکایا 29، روسیا-یا 51، میصره 22، مراکشه و 19 فایز صادرات آرتیمی قئیده آلینیب.
